CELEX: 62016TN0203
Language: da
Date: 2016-05-02 00:00:00
Title: Sag T-203/16: Sag anlagt den 2. maj 2016 – Brancheforeningen for Regulerkraft i Danmark mod Kommissionen

27.6.2016   
            
            
               DA
            
            
               Den Europæiske Unions Tidende
            
            
               C 232/29
            
         Sag anlagt den 2. maj 2016 – Brancheforeningen for Regulerkraft i Danmark mod Kommissionen
   (Sag T-203/16)
   (2016/C 232/37)
   Processprog: dansk
   
      Parter
   
   
      Sagsøger: Brancheforeningen for Regulerkraft i Danmark (Ikast, Danmark) (ved advokat N. Gade)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Det fastslås, at Kommissionen har gjort sig skyldig i en overtrædelse af artikel 265 TEUF ved, trods den i pågældende artikel anførte opfordring til at handle, at have indledt den formelle statsstøtteprocedure jf. forordning 2015/1589 artikel 4, stk. 4, og i strid med tidsfristen i artikel 9, stk. 6, at have undladt at træffe afgørelse vedrørende Statsstøttesag SA.32699 og SA.32184 vedrørende støtte til elektricitetsleverandør, som påvirker regulerkraftmarkedet.
            
         
               —
            
            
               Europa-Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Sagsøger gør gældende, at Kommissionen har overtrådt artikel 265 TEUF dels ved ikke at have indledt den formelle statsstøtteprocedure før 29 måneder efter sagsøgerens klage, dels ved ikke at have truffet afgørelse i sagen 31 måneder efter indledningen af denne procedure.
   Sagsøger gør desuden gældende, at Kommissionen har modtaget alle de oplysninger, der måtte være nødvendige til afslutning af statsstøtteproceduren og at 31 måneder må anses for at være rigelig tid til at afdække sagens faktuelle og relevante aspekter ikke mindst henset til, at Kommissionen forud for den formelle undersøgelsesprocedure brugte 29 måneder, og indtil nu i alt 5 år, til at undersøge sagen.